**Հավելված 9**

**Մ Ր Ց ՈՒ Յ Թ**

**ՀՀ մարզերում առնվազն 5 փառատոներ կազմակերպող կազմակերպություններին**

**աջակցության համար (այսուհետ՝ Միջոցառում)**

**Մրցութային միջոցառման նկարագրությունը**

Միջոցառման իրականացման արդյունքում պետական աջակցություն է տրամադրվելու Հայաստանում առնվազն 5 փառատոների կազմակերպմանը

Միջոցառման նպատակն է նպաստել Հայաստանում կազմակերպվող փառատոներին՝ ՀՀ համայնքներում զբոսաշրջության և համաչափ տարածքային տնտեսական զարգացմանը, հայկական զբոսաշրջային արդյունքի դիվերսիֆիկացմանը՝ տեղական ավանդույթների ու մշակույթի վերականգնման, հյուրընկալող և շրջակա համայնքներում տնտեսական և մարդկային ներուժի բացահայտման ու զարգացման միջոցով։

**Միջոցառման *արդյունքը***

Միջոցառման իրականացման արդյունքում պետական աջակցություն է տրամադրվելու Հայաստանում առնվազն 5 փառատոների կազմակերպմանը

**Միջոցառման *կազմակերպում***

Միջոցառման իրականացման համար մանրամասն նկարագրված ծրագիր, որը յուրաքանչյուր փառատոնի համար ներառում է՝

* առնվազն 10 տաղավարով տեղական ավանդույթների ու մշակույթի, այդ թվում զբոսաշրջային ներուժի և տարբեր զբոսաշրջային արդյունքների ներկայացում
* տեղի բնակիչների ներգրավվածություն՝ նպաստելով հյուրընկալող և շրջակա համայնքներում տնտեսական և մարդկային ներուժի բացահայտմանն ու զարգացմանը,
* միջոցառման ընթացքում մշակութային միջոցառումների կազմակերպում՝ տեղական ներուժի ներգրավմամբ,
* միջոցառումների վերաբերյալ տեղեկատվության ներկայացում, այդ թվում՝  տեղական և միջազգային տպագիր, առցանց և/ կամ հեռուստատեսային ԶԼՄ-ների միջոցով փառատոնի մասին իրազեկվածության բարձրացում, միջազգային հյուրերի, այդ թվում ոլորտի մասնագետների և հայտնի բլոգերների և/կամ ԶԼՄ ներկայացուցիչների մասնակցության մասին տեղեկատվություն,
* միջոցառման ընթացքում առնվազն 3000 այցելուների մասնակցություն,

***Դիմելու պայմանները***

Մրցույթին կարող են դիմել այն իրավաբանական անձինք, որոնք ունեն`

* առնվազն 3 տարվա փառատոների անընդմեջ իրականացման փորձ,
* փառատոների կազմակերպման մասնագիտական թիմ
* տեղական ինքնակառավարման մարմինների հետ համագործակցության փորձ
* համայնքների ներգրավմամբ ծրագրեր իրականացնելու փորձ

Համաձայն մրցութային ընթացակարգի մրցույթի մասնակիցը պետք է ներկայացնի հետևյալ տեղեկատվությունը

* Կազմակերպության գրանցման վկայական
* կազմակերպության իրավասու մարմնի որոշումը մրցույթին նախատեսված պայմաններով մասնակցելու վերաբերյալ
* կազմակերպության փորձի նկարագրություն, ներգրավվող մասնագետների տվյալներ, ինքնակենսագրականներ
* տեղեկատվություն տեղական ինքնակառավարման մարմինների հետ համագործակցության վերաբերյալ
* Փառատոն(եր)ի մանրամասն բնութագիր, գործողությունների ծրագիր և ժամանակացույց
* ծրագրի իրականացման ծախսերի նախահաշիվ` տեղեկատվություն իրականացվող միջոցառումների անվանումների, քանակի, միավորի գնի և դրանց համար նախատեսվող ծախսերի՝ նաև համաֆինանսավորման վերաբերյալ:

***Հաշվետվողականությունը***

Ընտրված թեկնածուն սերտորեն կհամագործակցի Զբոսաշրջության կոմիտեի մարկետինգի վարչության հետ` ստանալով անհրաժեշտ ուղղորդումներ և տեղեկատվություն ծրագրի ընթացքում առաջացած հարցերի վերաբերյալ, իսկ հաշվետվությունները կներկայացնի ՀՀ ԷՆ Զբոսաշրջության կոմիտեի կողմից ստեղծված մրցութային հանձնաժողովի եզրակացությանը:

Կատարված աշխատանքների բովանդակային եւ ֆինանսական հաշվետվությունը պետք է ներկայացվի կնքված Պայմանագրի դրույթներին համապատասխան

***Մրցութային ծրագրի ժամկետը և պայմանները***

Հաշվետվությունների ներկայացման վերջնաժամկետ` դեկտեմբեր 10, 2021թ.:

***Վճարման ընթացակարգը***

Միջոցառման իրականացման համար կանխավճար չի նախատեսվում:

Վճարումներն իրականացվելու են համաձայն կատարված աշխատանքի արդյունքում ներկայացված հաշվետվությունների և հաշիվ ապրանքագրերի։